*Projekts*

LATVIJAS REPUBLIKAS MINISTRU KABINETS

2017. gada Noteikumi Nr.\_\_\_\_\_\_

Rīgā (prot. Nr. ­­ .§)

Grozījumi Ministru kabineta 2016. gada 5. jūlija noteikumos Nr. 445 „Pedagogu darba samaksas noteikumi”

Izdoti saskaņā ar

 [Izglītības likuma](http://likumi.lv/ta/id/50759-izglitibas-likums) [14. panta](http://likumi.lv/ta/id/50759-izglitibas-likums#p14) 16. un 22. punktu

1. Izdarīt Ministru kabineta 2016. gada 5. jūlija noteikumos Nr. 445 „Pedagogu darba samaksas noteikumi” (Latvijas Vēstnesis, 2016, 140. nr.) šādus grozījumus:

1.1. izteikt 7. punktu šādā redakcijā:

“7. Vispārējās izglītības, profesionālās izglītības un interešu izglītības iestāžu vadītāju vietniekiem mēneša darba algas likmi nosaka izglītības iestādes vadītājs ne mazāk kā 80 procentu apmērā no izglītības iestādes vadītājam noteiktās mēneša darba algas likmes, bet struktūrvienību vadītājiem – ne mazāk kā 60 procentu apmērā no izglītības iestādes vadītājam noteiktās mēneša darba algas likmes.”;

1.2. izteikt 10. punktu šādā redakcijā:

“10. Pedagogu mēneša darba algas likmi laikposmam no kārtējā gada 1.  septembra līdz nākamā gada 31. augustam nosaka izglītības iestādes vadītājs. Izglītības iestādes vadītājam, izvērtējot pedagoga darba intensitāti un personīgo ieguldījumu izglītības iestādes attīstībā, apstiprinātā valsts budžeta finansējuma ietvaros ir tiesības noteikt līdz piecdesmit procentiem augstāku vispārējās izglītības, profesionālās izglītības un interešu izglītības pedagoga mēneša darba algas likmi par šajos noteikumos noteikto zemāko pedagoga mēneša darba algas likmi. Izglītības iestādes vadītājs, nosakot mēneša darba algas likmi, var ņemt vērā pedagoga pedagoģiskā darba stāžu.”;

1.3. svītrot 11. punktā vārdus un skaitli “un 1. janvāri”;

1.4. papildināt noteikumus ar 11.1 punktu šādā redakcijā:

“11.1 Ja pedagoga mēneša darba samaksas noteikšanas nosacījumi mainās, piecu darbdienu laikā pēc izmaiņām izglītības iestādes vadītājs veic pedagoga darba pārtarifikāciju.”;

1.5. izteikt 21. punktu šādā redakcijā:

“21.  Stundas atalgojuma likmi aprēķina, dalot mēneša darba algas likmi ar šo noteikumu 3. pielikumā noteikto pedagoga darba slodzi, kas atbilst vienai mēneša darba algas likmei, izteiktu darba stundās mēnesī:

21.1.    ar 132 par 30 stundām nedēļā vai 1320 darba stundām gadā;

21.2.    ar 160 par 40 darba stundām nedēļā;

21.3.    ar 64 par 640 stundām gadā.”;

1.6. izteikt 25. punktu šādā redakcijā:

“25. Piemaksu par papildu pedagoģisko darbu, kas nav iekļauts pedagoga amata aprakstā, (darba apjoma palielināšanās, izņemot promesošu pedagogu aizvietošanu) pedagogam piešķir un piemaksas apmēru nosaka attiecīgās izglītības iestādes vadītājs iestādes darba samaksas fonda ietvaros. Piemaksu nosaka līdz 30 procentiem no mēneša darba algas, kas noteikta papildu darba veicējam, un, veicot pārtarifikāciju, piemaksu iekļauj izglītības iestādes pedagogu tarifikācijas sarakstā.”;

1.7. izteikt 27. punktu šādā redakcijā:

“27. Pedagogiem, kuri izglītības iestādē veiktas profesionālās darbības kvalitātes novērtēšanā ieguvuši pedagogu profesionālās darbības kvalitātes pakāpi (turpmāk – kvalitātes pakāpe), izglītības iestādes vadītājs izglītības iestādei apstiprinātā finansējuma ietvaros nosaka piemaksu par kvalitātes pakāpi.”;

1.8. izteikt 31. punktu šādā redakcijā:

“31. Izglītības iestādes vadītājs izglītības iestādei piešķirtos pedagogu darba algas fonda līdzekļus izlieto izglītības iestādes mācību plānā paredzēto pedagogu darba stundu apmaksai, atbalsta pasākumu nodrošināšanai izglītojamiem, atbalsta personāla (izglītības iestādes bibliotekārs, izglītības psihologs, skolotājs logopēds, pedagogs karjeras konsultants, speciālais pedagogs, pedagoga palīgs), izglītības metodiķa un izglītības iestādes administrācijas darba samaksai.”;

1.9. papildināt noteikumus ar 46.1 un 46.2 punktu šādā redakcijā:

“46.1 Pedagogiem, kuri profesionālās darbības kvalitātes novērtēšanas procesā līdz 2016. gada 31. decembrim ieguvuši 3., 4. un 5. kvalitātes pakāpi, līdz kvalitātes pakāpi apliecinoša dokumenta derīguma termiņa beigām nosaka piemaksu attiecīgi 45 *euro*, 114 *euro*un 140 *euro*apmērā par vienu pedagoga darba likmi proporcionāli tarificēto mācību stundu vai nodarbību skaitam, bet izglītības psihologam, skolotājam logopēdam un speciālajam pedagogam – proporcionāli tarificētajai amata slodzei. Vispārējās izglītības iestāžu, profesionālās izglītības iestāžu un interešu izglītības iestāžu direktoriem un viņu vietniekiem, struktūrvienību vadītājiem izglītības jomā, izglītības metodiķiem, sporta organizatoriem, direktora vietniekiem metodiskajā darbā valsts ģimnāzijās un pirmsskolas izglītības metodiķiem minēto piemaksu par kvalitātes pakāpi nosaka proporcionāli tarificētajai tā pedagoģiskā darba slodzei, par kuru normatīvajos aktos noteiktajā kārtībā iegūta kvalitātes pakāpe, neieskaitot viņu amata algu.

46.2 Pedagogiem, kuriem 3., 4. un 5. kvalitātes pakāpi apliecinoša dokumenta derīguma termiņš beidzas 2017. gada 31. augustā, līdz 2018. gada 31. augustam nosaka piemaksu attiecīgi 45 *euro*, 114 *euro*un 140 *euro*apmērā par vienu pedagoga darba likmi proporcionāli tarificēto mācību stundu vai nodarbību skaitam, bet izglītības psihologam, skolotājam logopēdam un speciālajam pedagogam – proporcionāli tarificētajai amata slodzei. Vispārējās izglītības iestāžu, profesionālās izglītības iestāžu un interešu izglītības iestāžu direktoriem un viņu vietniekiem, struktūrvienību vadītājiem izglītības jomā, izglītības metodiķiem, sporta organizatoriem, direktora vietniekiem metodiskajā darbā valsts ģimnāzijās un pirmsskolas izglītības metodiķiem minēto piemaksu par kvalitātes pakāpi nosaka proporcionāli tarificētajai tā pedagoģiskā darba slodzei, par kuru normatīvajos aktos noteiktajā kārtībā iegūta kvalitātes pakāpe, neieskaitot viņu amata algu.”;

1.10. svītrot 3. pielikuma 6. punktā vārdus “pagarinātās dienas grupas skolotājs”;

1.11. papildināt 3. pielikuma 8. punktu aiz vārdiem “pedagogs karjeras konsultants” ar vārdiem “pagarinātās dienas grupas skolotājs”;

1.12. papildināt 4. pielikuma 1. punkta ievaddaļu aiz vārdiem “speciālajās klasēs” ar vārdu “grupās”.

2. Noteikumi stājas spēkā 2017. gada 1. septembrī.

Ministru prezidents Māris Kučinskis

Izglītības un zinātnes ministrs Kārlis Šadurskis

Iesniedzējs:

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

30.05.2017.

789

M.Jansone,

67047973, modra.jansone@izm.gov.lv